
1
На основу члана 27. став 10. , а у вези члана 26. став 1. тачка 2. и члана 34. Закона о јавној својини („Сл.гласник РС“, бр. 72/2011, 88/2013, 105/2014, 104/2016-др. Закон, 108/2016, 113/2017,  95/2018, 153/2020, 94/2024), члана 6. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр. 16/2018, 79/2023), и члана 63.став 1. тачка 19. Статута Града Прокупља („Сл.лист Општине Прокупље“, бр.15/2018), Записника о јавном надметању за давање у закуп пословног простора у јавној својини града Прокупља бр.004038389 2026 06853 004 000 060 109 од 07.09.2026. године, Градско веће града Прокупља на седници одржаној дана 18.09. 2026.године, доноси  следећу


О Д Л У К У
о давању у закуп пословног простора у јавној својини на одређено време

 
	I ДАЈЕ СЕ  у закуп најповољнијем понуђачу MONTAVAR AGRAR DOO BEOGRAD, Чукарица, Југословенска бр.2, мат.број 21690856, ПИБ  112514679, пословни простор у јавној својини града Прокупља, на временски период од 20 година са могућношћу продужења, и то објекат „Савићевац“, изграђен на катастарској парцели бр.5061 КО Прокупље-град који се састоји од:

· Главног објекта број 1 корисне површине од 332м2, који се састоји од приземља и две етаже, по начину коришћења зграда угоститељства, 
· И помоћних објеката: објекат  број 2 у површини од 16м2, и објекат број 3 корисне површине 35м2, по начину коришћења помоћна зграда,  који у функционалном смислу  чине целину;

Све уписано лист непокретности бр.2326 за КО Прокупље-град, носиоца права јавне својине Града Прокупља.

Пословни простор се даје у закуп у виђеном стању, у циљу обављања угоститељске делатности према намани објекта, за износ од 373.520,75 динара, месечно за целокупну површину.
 

	II Овлашћује се Градоначелник града Прокупља да са овлашћеним заступником најповољнијег понуђача из предходног става закључи уговор о закупу пословног простора  ближе описаног у ставу I ове одлуке.


III Уговор о закупу из става II ове одлуке, биће закључен најкасније у року од 15 дана од дана доношења ове одлуке.
IV Трошкови овере уговора о закупу непокретности падају на терет закупца непокретности.

V Ова Одлука ступа на снагу осмог дана од дана објављивања у „Службеном листу града Прокупља“

VI Одлуку доставити Одељењу за урбанизам, стамбено-комуналне делатности и грађевинарство, Одељењу локалне пореске администрације, Одељењу за буџет и финансије градске управе града Прокупља, MONTAVAR AGRAR DOO BEOGRAD, Чукарица, Југословенска бр.2 , Архиви.

ГРАДСКО ВЕЋЕ  ГРАДА ПРОКУПЉА
Број: 004180239 2026 06853 003 000 060 107
У Прокупљу,  18.09 .2026. године


                                                                                               ПРЕДСЕДНИК
                                                                                                               ГРАДСКОГ ВЕЋА
                                                                                                              Мирослав Антовић с.р.

   Издавач: Скупштина града Прокупља
  Лист уредио Ивана Обрадовић
   Главни и одговорни уредник: секретар Скупштине града Прокупља Тања Ђорђевић

